Magnitogorsk

Magnitogorsk () je mesto v Rusku na rieke Ural na predele medzi európskou a ázijskú časťou krajiny. Žije tu 416 521 ľudí. Je tu významné nálezisko železa a magnetitu. Pomenované je po vrchu Magnitnaja, ktorý je takmer čisto zo železa, ide o geologickú anomáliu. Pôsobí tu najväčšia firma na spracovanie železa a ocele v Rusku, Magnitogorský metalurgický kombinát (MMK, rus. Магнитогорский металлургический комбинат).

Dejiny 
Kozácka pevnosť Magnitnaja vznikla v roku 1743 za cárovnej Alžbety I. a ťažba železnej rudy začala v roku 1759. Na príkaz Stalinovho plánu industrializácie ZSSR tu bol vybudovaný v tridsiatych rokoch obrovský strojársky a hutnícky priemysel. Nedostatkom tohto plánu však bolo to, že robotníci boli bývalí poľnohospodári, ktorí mali s priemyselnou výrobou pramálo skúseností. Preto boli prizvaní aj špecialisti a architekti z Nemecka. Od roku 1937 bolo mesto pre turistov uzavreté. Počas 2. svetovej vojny zohral Magnitogorsk dôležitú úlohu dodávkami ocele Červenej armáde. Počas perestrojky bol uzavretý štatút mesta zrušený a cudzinci mohli znovu mesto navštíviť. V minulosti bola v meste rozvinutá i výroba stavebných materiálov, ľahký ( obuv, odevy) a potravinársky priemysel.

Charakteristika mesta 
Magnitogorsk bol naprojektovaný tak, že sa skladá z niekoľkých veľkých na seba nadväzujúcich zón (obytná, priemyselná, rekreačná) s oddelenými priestormi pre dopravu. Projektantom mesta bol nemecký architekt Ernst May.

Mesto je spojené medzinárodným letiskom a železnicou. Verejná doprava zahŕňa električky, autobusy a taxíky. V meste sú tri štátne univerzity (MSTU, MaSU a MSC), tri divadlá, osem stredných škôl a pôsobí tu hokejový klub KHL Metallurg Magnitogorsk.

Osobnosti mesta 
 Gleb Panfilov (* 1934), režisér a scenárista
 Nikolaj Kuľomin (* 1986), hokejista
 Jevgenij Malkin (* 1986), hokejista

Partnerské mestá 
  Brandenburg an der Havel, Nemecko, 1989

Literatúra

Zdroj 

 
Mestá v Rusku